Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: toinen rautatiepaketti - Euroopan parlamentin ja neuvoston direktiivi yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta - Komission ehdotusta muuttava EY:n perustamissopimuksen 250 (2) artiklan nojalla /* KOM/2003/0719 lopull. - COD 2002/0022 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: TOINEN RAUTATIEPAKETTI - Euroopan parlamentin ja neuvoston direktiivi yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta - Komission ehdotusta muuttava EY:n perustamissopimuksen 250 (2) artiklan nojalla 2002/0022 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: TOINEN RAUTATIEPAKETTI - Euroopan parlamentin ja neuvoston direktiivi yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon tarkistuksista, joita Euroopan parlamentti on ehdottanut toisessa käsittelyssä. Komissio antaa seuraavassa lausuntonsa parlamentin ehdottamista tarkistuksista. 1. TAUSTA Ehdotus toimitettiin Euroopan parlamentille ja neuvostolle [asiakirjat KOM(2002) 21 lopullinen - 2002/0022 (COD) KOM(2002) 22 lopullinen - 2002/0023 (COD) KOM(2002) 23 lopullinen - 2002/0024 (COD) KOM(2002) 25 lopullinen - 2002/0025 COD)] // 24.1.2002 Euroopan talous- ja sosiaalikomitea antoi lausuntonsa // 19.9.2002 Euroopan parlamentti antoi lausuntonsa ensimmäisessä käsittelyssä // 14.1.2003 Muutettu ehdotus annettiin // Ei ole Yhteinen kanta vahvistettiin // 26.6.2003 Euroopan parlamentti antoi 23. lokakuuta 2003 toisessa käsittelyssä päätöslauselman, johon sisältyy tarkistuksia yhteisen kannan kaikkiin teksteihin seuraavasti: - 28 tarkistusta ehdotukseen Euroopan parlamentin ja neuvoston direktiiviksi yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta - 4 tarkistusta ehdotukseen Euroopan parlamentin ja neuvoston direktiiviksi Euroopan laajuisen suurten nopeuksien rautatiejärjestelmän yhteentoimivuudesta annetun neuvoston direktiivin 96/48/EY ja Euroopan laajuisen tavanomaisen rautatiejärjestelmän yhteentoimivuudesta annetun Euroopan parlamentin ja neuvoston direktiivin 2001/16/EY muuttamisesta - 32 tarkistusta ehdotukseen Euroopan parlamentin ja neuvoston asetukseksi Euroopan rautatieviraston perustamisesta - 9 tarkistusta ehdotukseen Euroopan parlamentin ja neuvoston direktiiviksi yhteisön rautateiden kehittämisestä annetun neuvoston direktiivin 91/440/ETY muuttamisesta. 2. EHDOTUKSEN TARKOITUS Kyseessä on neljä toisiinsa liittyvää lainsäädäntöehdotusta: - Ehdotus rautateiden turvallisuutta koskevaksi direktiiviksi, jossa määritellään turvallisuusjärjestelmän olennaiset osatekijät sekä infrastruktuurin hallinnon että rautatieyritysten osalta. Tarkoituksena on kehittää turvallisuutta koskeva yhteinen lähestymistapa ja ottaa käyttöön yhteinen turvallisuustodistusten myöntämistä, sisältöä ja voimassaoloa koskeva järjestelmä. Lisäksi aletaan soveltaa onnettomuustapausten teknisen tutkinnan riippumattomuutta koskevaa periaatetta kuten muillakin aloilla. - Yhteentoimivuusdirektiivien 96/48/EY ja 2001/16/EY muuttaminen. Niiden muutosten lisäksi, joita edellä mainittu ehdotus edellyttävät yhteentoimivuusdirektiiveihin, tarkoituksena on varmistaa, että soveltamisala on sama verkolla, jonka käyttöoikeuksia laajennetaan, ja verkolla, jolla yhteentoimivuussääntöjä tullaan soveltamaan. - Ehdotus asetukseksi Euroopan rautatieviraston perustamisesta; viraston tehtävänä on antaa teknistä tukea yhteentoimivuutta ja turvallisuutta koskevalle työlle. Viraston tehtäväkenttään kuuluisi yhtäältä yhteisten turvallisuusnormien kehittäminen sekä turvallisuustason valvontajärjestelmän kehittäminen ja hallinta ja toisaalta yhteentoimivuuden teknisten eritelmien laadinta-, rekisteröinti- ja valvontajärjestelmän hallinta pitkällä aikavälillä. - Ehdotus direktiivin 91/440/ETY muuttamiseksi siten, että laajennetaan rautatieinfrastruktuurin käyttöoikeudet jäsenvaltion sisäisiin tavaraliikennepalveluihin ja nopeutetaan markkinoiden avautumista. 3. KOMISSION LAUSUNTO EUROOPAN PARLAMENTIN EHDOTTAMISTA TARKISTUKSISTA Ehdotus Euroopan parlamentin ja neuvoston direktiiviksi yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta Parlamentti ehdottaa joukkoa tarkistuksia, joilla pyritään tarkentamaan direktiivin tiettyjä säännöksiä (tarkistukset 1, 12 ja 24), sen tavoitteita (tarkistukset 41, 42 ja 7) ja sen soveltamisalaa suhteessa muihin voimassa tai valmisteilla oleviin yhteisön säädöksiin (tarkistukset 2, 5 ja 50). Parlamentti haluaa myös tarkentaa joitain säännöksiä, jotka koskevat kansallisia turvallisuussääntöjä ja niiden käsittelyä yhteisön tasolla sen varmistamiseksi, että ne ovat yhteisten turvallisuustavoitteiden mukaisia eikä niiden avulla rajoiteta peitellysti markkinoille pääsyä (tarkistukset 3, 46, 47 ja 21). Tarkistuksilla 44, 18 ja 25 pyritään parantamaan menettelyjen avoimuutta ja sääntöjen saatavuutta. Ehdotettu koulutuspalveluista maksettavaa hintaa koskeva ratkaisu (tarkistus 48) on tyydyttävä. Tarkistus 49, jolla tarkennetaan onnettomuustilastoja, voidaan hyväksyä. Komissio tukee kaikkia näitä tarkistuksia. Komissio ei sitä vastoin voi hyväksyä tarkistusta 43, koska kyseessä on direktiivin soveltamisalaa selittävä teksti, joka sopii paremmin johdanto-osaan, jossa tällainen teksti jo on (ks. tarkistus 2). Samoin ei voida hyväksyä tarkistuksia, jotka koskevat direktiivin muissa osissa tai muissa yhteisön voimassa olevissa säädöksissä käsiteltyjä tekijöitä tai jotka otetaan huomioon veturinkuljettajien lupakirjoja koskevassa direktiiviehdotuksessa (tarkistukset 31 ja 37). Komissio ei voi hyväksyä tarkistuksia 14, 15, 16, 23 ja 32, joissa lyhennetään kaikkia tekstien laatimista koskevia määräaikoja. Neuvosto lyhensi jo huomattavasti näitä määräaikoja. Tekstien laatimiselle on vahvistettava realistinen aikataulu, joka vastaa virastolle hyväksyttävän talousarvion suomia mahdollisuuksia eikä ylikuormita virastoa siten, että se epäonnistuisi tehtävissään heti toimintansa alussa. Komissio ei voi myöskään hyväksyä tarkistusta 8, koska direktiivissä ei ole kyse sääntöjen yhdenmukaistamisesta vaan sellaisen yhteisen tason määrittämisestä, jota on noudatettava. Jäsenvaltioilla on edelleen mahdollisuus säilyttää tai vahvistaa korkeampi taso avoimuus- ja syrjimättömyysperiaatteita noudattaen. Tarkistus 27 luo epäselvyyttä, sillä artiklan tarkoituksena on taata koulutuspalvelujen saatavuus liikkuvalle henkilökunnalle.